నోబెల్ బహుమతి
నోబెల్ బహుమతులు భౌతిక శాస్త్రంలో, రసాయన శాస్త్రంలో, సాహిత్యంలో, వైద్యశాస్త్రంలో కృషి చేసిన శాస్త్రవేత్తలకు మరియు ప్రపంచ శాంతికి కృషిచేసిన మహానుభావులకు ప్రతియేటా బహూకరిస్తుంటారు. ఈ ఐదు బహుమతులు ప్రఖ్యాత స్వీడిష్ శాస్త్రవేత్త అయిన ఆల్ఫ్రెడ్ నోబెల్ 1895 నాటి వీలునామా ప్రకారం 1901లో ప్రారంభించబడ్డాయి (నోబెల్ మరణించిన 5 సంవత్సరముల తరువాత). ఆల్ఫ్రెడ్ నోబెల్ గౌరవార్దం శాంతి బహుమతి మటుకు 1969 నుండి ద్వారా ఇవ్వడము జరుగుతోంది. ఈ ఆరు బహుమతులు అత్యధిక పారితోషికంతో పాటు పేరు ప్రఖ్యాతలకు నిదర్శనం. ప్రతీ సంవత్సరం, ఒక్క శాంతి బహుమానం తప్ప మిగతా ఐదు బహుమతులు నోబెల్ గారి వర్ధంతి అయిన డిసెంబరు 10 నాడు, స్టాక్ హోంలో ఇవ్వబడతాయి. వివిధ రంగములలో విశేషమైన కృషి/పరిశోధనలు చేసిన, విప్లవాత్మక విధానాలు/పరికరాలతో శాస్త్రాన్ని ముందంజ వేయించిన, మానవ సమాజానికి ఆ శాస్త్రంతో అత్యంత సహాయాన్ని అందించిన వ్యక్తులకు, సంస్థలకు (శాంతి బహుమతి మాత్రమే) ఇవ్వబడుతుంది.
పంప పురస్కారం
పంప పురస్కారం (లేదా పంప ప్రశస్తి) అనేది కర్ణాటక యొక్క సాహిత్య పురస్కారం. దీనిని 1987లో కర్ణాటక రాష్ట్రప్రభుత్వం కన్నడ మరియు సాంస్కృతిక శాఖ ప్రారంభించింది. ఇది ఈ రాష్ట్రం ప్రదానం చేసే అత్యున్నత సాహిత్య పురస్కారం. దీనిని ప్రతి సంవత్సరం కన్నడ భాషలో వ్రాయబడిన ఉత్తమ సాహిత్య గ్రంథానికి లేదా కన్నడ సాహిత్యంలో జీవితకాల కృషి చేసిన కన్నడిగుడికి ప్రదానం చేస్తారు. 
ఈ పురస్కారం కన్నడ భాషలో మొట్టమొదటి కవి పంప పేరుమీద ప్రదానం చేయబడుతుంది. ఈ పురస్కారం క్రింద 1 లక్ష నగదు, ఒక శాలువా, ప్రశంసా పత్రం, జ్ఞాపిక ఇచ్చేవారు. కానీ 2008 నుండి నగదు పురస్కారాన్ని 3 లక్షలకు పెంచారు. 1996కు ముందు ఈ అవార్డు కన్నడ రచయిత వ్రాసిన ఒక ఉత్తమ పుస్తకానికి ఇచ్చేవారు. తరువాత ఈ పురస్కారం కన్నడ రచయితలకు వారి జీవితకాల సాహితీ సేవను గుర్తించి ఇస్తున్నారు. ఈ పురస్కారం మొదటిసారి కువెంపు వ్రాసిన "శ్రీ రామాయణ దర్శనం"కు లభించింది.